Folketing
2005-12-15

Den her erklæring er udtryk for en informationsindsats over for de udlændinge, der kommer til Danmark og søger om ophold. Ideen med erklæringen er at sikre, at når man kommer hertil, så får man med det samme indsigt i, hvad det er for nogle helt grundlæggende regler, der gælder i Danmark, og hvad er det for nogle helt grundlæggende rettigheder, man har i det danske samfund, og muligheder, som man sammen med integrationskontrakten, som for individet er mere konkret, skal planlægge med kommunen. Jeg har også svaret på det, jeg tror, det var i et § 20-spørgsmål i onsdagsspørgetiden, om konsekvenserne af den her erklæring. Man kan ikke bryde den her erklæring. Men det signal, vi gerne vil sende, når vi beder folk om at skrive under, er, at når man skriver under på noget, er det også udtryk for, at man har læst det, og det er sådan set det, vi beder om. Erklæringen er en del af informationsindsatsen, så vi sikrer, at de, der kommer til Danmark, med det samme ved, hvad det er for nogle grundlæggende regler og rettigheder, der er. (Kort bemærkning).